LOJZO (album)

LOJZO je debutový album bratislavskej folkovej skupiny Lojzo. Album vydalo hudobné vydavateľstvo Opus v roku 1985.

Album je prierezom hudobnej produkcie, s ktorou skupina Lojzo vystupovala na folkových festivaloch a koncertných vystúpeniach. Sú na ňom nahrávky v autentickom zvukovom prostredí, ktoré patria dodnes k základnému repetoáru skupiny. Od hitov „Na centrálnom trhovisku“, či „Toreador Karol“, „Anča si drahá ako Volvo“, „Učiteľka chémie“ (...) po ódu na originálny dobový výrobok, prvú minerálku predávanú v PET fľaši s hliníkovým trhacím vrchnáčikom s obchodným názvom Vincentka.

Zoznam skladieb 
 „Na centrálnom trhovisku“ (neznámy/ M. Kochanský) - 3:08
 „Toreador Karol“ (neznámy/ M. Kochanský) - 3:20
 „Zita Obezita“ (M. Kochanský/ M. Kochanský) - 2:20
 „Nedeľa je hrozný deň“ (M. Kochanský/ M. Kochanský) - 2:27
 „Učiteľka chémie“ (M. Kochanský/ M. Kochanský) - 2:30
 „Ukulele, ukulela, iaá“ (M. Kochanský/ M. Kochanský) - 3:28
 „My nie sme Taliani“ (M. Kochanský/ M. Kochanský) - 3:40
 „Anča si drahá ako Volvo“ (M. Kochanský/ M. Kochanský) - 2:24
 „Pozri sa Jaro“ (I. Garai/ M. Kochanský) - 2:20
 „A rána sú v ňom tiché“ (M. Kochanský/ M. Kochanský) - 2:24
 „Vypni tú pílu“ (J. Ciller/ M. Kochanský) - 2:00
 „Motorová Jana“ (M. Kochanský/ M. Kochanský) - 3:28
 „Vincentka van Goghová“ (M. Kochanský/ M. Kochanský) - 3:23

Výroba albumu

Skupina Lojzo 
 Marián Kochanský – spev, akordeón, telefón
 Jozef Ciller – husle, trúbka z lokomotívy, rombové gule, spev
 Jozef Štalmašek - akustická gitara, kravské zvonce, ústne zvukové efekty, spev
 Ján Brzáč - akustická gitara, paličky, vysávač zn. AKA
 František Mikurčík – kontrabas, auto zn. Barkas, spev
 Tomáš Fábor – veľký bubon, malý bubon, ozembuch

Spolupráca 
 Martin Burlas - hudobná réžia
 Ing. Juraj Filo - zvuková réžia
 Milan Vašica - zodpovedný redaktor
 Michaela Kordová-Šimková - dizajn
 Jan Šilpoch - fotografie 

Hudobné albumy z 1985
Albumy skupiny Lojzo
Debutové albumy